title: Id-Deċiżjoni tal-Kumitat Eżekuttiv tas-16 ta' Diċembru 1998 dwar kooperazzjoni bejn il-pulizija fuq il-qsim tal-fruntieri fil-qasam ta' prevenzjoni u kxif ta' kriminalità (SCH/Com-ex (98)51 Rev. 3)

text:
Avviż Legali Importanti

|

41998D0051

Official Journal L 239 , 22/09/2000 P. 0407 - 0407

		Id-Deċiżjoni tal-Kumitat Eżekuttivtas-16 ta' Diċembru 1998dwar kooperazzjoni bejn il-pulizija fuq il-qsim tal-fruntieri fil-qasam ta' prevenzjoni u kxif ta' kriminalità(SCH/Com-ex (98)51 Rev. 3)IL-KUMITAT EŻEKUTTIV,Wara li kkunsidra l-Artikoli 39 u 132 tal-Ftehim li jimplementa l-Ftehim ta' Schengen,B'emfasi fuq il-bżonn li l-Istati ta' Schengen itejbu aktar l-prevenzjoni u kxif ta' delitti permezz ta' eqreb kooperazzjoni,B'konferma ta' l-importanza ta' għajnuna bejn il-pulizija ta' kull naħa b'mod konformi ma' l-Artikolu 39 tal-Konvenzjoni ta' Schengen għall-ksib ta' dan l-għan,B'konvinzjoni li f'xi każijiet fejn ma hemmx bżonn ta' miżuri ta' sfurzar il-kooperazzjoni tal-pulizija – taħt l-awtorità eżekuttiva ta' l-awtoritajiet ġudizzjarji – jistgħu jkunu neċessarji ma' l-ewwel sabiex jiġi żgurat li dewmien fl-ipproċessar ta' talba ma jfixkilx ir-riżultat ta' investigazzjoni,Billi huwa neċessarju għal raġjunijiet ta' sigurtà operazzjonali u ċertezza legali li jinkiteb elenku komuni b'definizzjoni ta' din il-kooperazzjoni bejn il-pulizija u li jiġu stabbiliti l-metodi xierqa ta' kif jitħaddmu dawn it-talbiet tal-pulizija,IDDEĊIEDA DAN LI ĠEJ:1. B' konformità ma' l-għanijiet stipulati fl-Artikolu 39 tal-Konvenzjoni ta' Schengen, l-Istati ta' Schengen iridu jippruvaw itellgħu l-kooperazzjoni bejn il-pulizija fil-ġlieda kontra l-kriminialità f'livell li jilħaq ir-rekwiżiti ta' azzjoni mgħaġġla u effettiva kontra kriminali li joperaw internazzjonalment. Għal dan l-għan, hu partikolarment importanti li tinkiteb lista komuni ta' attivitajiet li jistgħu jintalbu u jitwettqu taħt il-liġi ta' l-Istati ta' Schengen f'każijiet fejn il-kunsens minn qabel ta' l-awtoritajiet ġudizzjarji u/jew amministrattivi mhix ta' bilfors u mingħajr preġudizzju għall-kontroll imwettaq fit-tali kwistjonijiet mill-awtoritajiet ġudizzjarji. Jekk jintlaħaq ftehim fuq din il-lista, il-Grupp Ċentrali jrid jieħu d-deċiżjoni definittiva.2. Mingħajr preġudizzju lil-lista komuni li trid tiġi addotata b'mod konformi mal-punt 1, l-Istati ta' Schengen iridu jelenkaw għall-iskop ta' inklużjoni fil-fuljetti nazzjonali ta' fatti tal-Ktejjeb dwar kooperazzjoni bejn il-pulizija fuq iil-qsim tal-fruntieri, l-attivitajiet fis-sens ta' l-Artikolu 39(1) tal-Konvenzjoni li jistgħu jintalbu u jitwettqu b'mod konformi mal-liġi nazzjonali mill-awtoritajiet tal-pulizija tagħhom soġġetti għall-kondizzjonijiet stipulati fil-paragrafu 1.3. B'mod konformi ma' l-ordni ġuridika nazzjonali, l-Istati ta' Schengen jistgħu jżidu kooperazzjoni bejn il-pulizija fil-qasam ta' prevenzjoni u kxif ta' kriminalità billi jikkonkludu ftehim bilaterali u jispeċifikaw x'attivitajiet barra mill-miżuri fl-elenku msemmij fil-punt 1 jistgħu jiddaħħlu fl-iskop ta' għajnuna reċiproka bejn il-pulizija mingħajr l-intervent ta' awtoritajiet ġudizzjarji u/jew amministrattivi. Dawn il-ftehim bilaterali jridu wkoll jispeċifikaw kif it-talbiet tal-pulizija jridu jitwasslu lill-awtoritajiet kompetenti u kif jista' jiġi ssimplifikat l-użu ta' xhieda mibgħuta bħala provi fi proċedimenti kriminali.4. Il-Kumitat tax-Xogħol I, bi ftehim mal-Kumitat tax-Xogħol III, irid jagħti lill-Grup Ċentrali rapport annwali dwar l-esperjenzi tal-Partijiet Kontraenti dwar il-progress li sar fit-titjib ta' kooperazzjoni bejn il-pulizija fil-prevenzjoni u kxif ta' kriminalità.Berlin, fis-16 ta' Diċembru 1998.Il-PresidentC. H. Schapper--------------------------------------------------


title: Deċiżjoni tal-Bank Ċentrali Ewropew tad- 19 ta' Mejju 2006 li temenda d-Deċiżjoni BĊE/2001/16 dwar l-allokazzjoni tad-dħul monetarju tal-banek ċentrali nazzjonali ta' l-Istati Membri parteċipanti mis-sena finanzjarja 2002 (BĊE/2006/7)

text:
               8.5.2007

               MT

               Il-Ġurnal Uffiċjali ta’ l-Unjoni Ewropea

               826

         DEĊIŻJONI TAL-BANK ĊENTRALI EWROPEW
   tad-19 ta' Mejju 2006,
   li temenda d-Deċiżjoni BĊE/2001/16 dwar l-allokazzjoni tad-dħul monetarju tal-banek ċentrali nazzjonali ta' l-Istati Membri parteċipanti mis-sena finanzjarja 2002
   (BĊE/2006/7)
   (2006/385/KE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u partikolarment l-Artikolu 32,
   Billi:

               (1)

               Id-Deċiżjoni BĊE/2001/16 tas-6 ta' Diċembru 2001, dwar l-allokazzjoni tad-dħul monetarju tal-banek ċentrali nazzjonali ta' l-Istati Membri parteċipanti mis-sena finanzjarja 2002 (1) tistabbilixxi reġim għall-allokazzjoni tad-dħul monetarju tal-banek ċentrali nazzjonali ta' l-Istati Membri li jkunu adottaw il-euro. Skond l-Artikolu 32.5 ta' l-Istatut, is-somma tad-dħul monetarju tal-BĊNi hija allokata lill-BĊNi fi proporzjon ma' l-ishma imħallsa tagħhom fil-kapital tal-BĊE. Sabiex ikun hemm adattament gradwali tal-karti tal-bilanċ u tal-kontijiet tal-qligħ u t-telf tal-BĊNi, l-allokazzjoni tad-dħul monetarju għas-snin finanzjarji 2002 sa 2007 ġiet aġġustata biex tikkunsidra d-differenzi bejn il-valur medju tal-karti tal-flus fiċ-ċirkulazzjoni ta' kull BĊN matul il-perijodu mill-1 ta' Lulju 1999, sat-30 ta' Ġunju 2001, u l-valur medju tal-karti tal-flus li jkunu ġew allokati lilhom matul dak il-perijodu skond l-iskema kapitali tal-BĊE. Dawn l-aġġustamenti jinkludu passiv nett intra-Ewrosistema dwar il-karti tal-flus euro fiċ-ċirkulazzjoni li jitniżżlu fil-bażi tal-passiv għall-iskopijiet tal-kalkulazzjoni tad-dħul monetarju tal-BĊNi skond l-Artikolu 32.2 ta' l-Istatut, billi huma ekwivalenti għal karti tal-flus fiċ-ċirkulazzjoni.

               (2)

               It-tkabbir futur ta' l-Ewrosistema joħloq il-ħtieġa biex ir-reġim eżistenti jiġi adattat għall-allokazzjoni tad-dħul monetarju. Għal raġunijiet ta' ekwita', konsistenza u trattament ugwali, il-BĊNi ġodda ta' l-Ewrosistema għandhom ikunu ttrattati bl-istess mod finanzjarju bħall-BĊNi ta' l-Ewrosistema eżistenti. Dan ifisser li għandha tiġi applikata proċedura ta' aġġustament kull darba li xi Stat Membru jadotta l-euro, u li għandha ssegwi l-istess prinċipji bħall-proċedura ta' aġġustament għas-snin finanzjarji 2002 sa 2007. Bħala konsegwenza, il-perijodi ta' aġġustament jistgħu jikkoinċidu.

               (3)

               Ir-Regolament tal-Kunsill (KE) Nru 974/98 tat-3 ta' Mejju 1998, dwar l-introduzzjoni tal-euro (2) jagħti lill-Istati Membri parteċipanti ġodda ftit flessibbilta' fir-rigward tas-sostituzzjoni tal-euro għall-valuti tagħhom u l-introduzzjoni tal-karti tal-flus u muniti euro. Sabiex il-proċedura ta' aġġustament tilħaq soluzzjonijiet finanzjarji xierqa għandhom jiġu kkunsidrati x-xenarji individwali tal-bidla għall-euro,

         IDDEĊIEDA KIF ĠEJ:
   Artikolu 1
   Id-Deċiżjoni BĊE/2001/16 hija emendata kif ġej:

               1.

               L-Artikolu 1 huwa emendat kif ġej:
               Id-definizzjonijiet li ġejjin jiddaħħlu wara d-definizzjoni ta' “rata ta' referenza”:

                           “(j)

                           ‘data tal-bidla tal-flus kontanti’ tfisser id-data li fiha l-karti tal-flus u muniti euro jakkwistaw l-istatus ta' valuta legali fi Stat Membru li jkun adotta l-euro;

                           (k)

                           ‘perijodu ta' referenza’ tfisser perijodu ta' 24 xahar li jibda 30 xahar qabel id-data tal-bidla tal-flus kontanti;

                           (l)

                           ‘sena tal-bidla tal-flus kontanti’ tfisser perijodu ta' 12 -il xahar li jibda mid-data tal-bidla tal-flus kontanti;

                           (m)

                           ‘rata ta' referenza tal-kambju fi flus barranin ta' kuljum’ tfisser ir-rata ta' referenza tal-kambju fi flus barranin ta' kuljum li hija bbażata skond il-proċedura ta' concertation regolari u ta' kuljum bejn il-banek ċentrali ġewwa u barra s-SEBĊ, li normalment isseħħ fis-14.15 Ħin Ċentrali Ewropew.”

               2.

               L-Artikolu 2 huwa emendat kif ġej:
               Il-paragrafu 1 huwa sostitwit b'li ġej:
               “Il-bilanċi intra-Ewrosistema dwar il-karti tal-flus euro fiċ-ċirkulazzjoni għandhom ikunu kkalkulati kull xahar u għandhom ikunu rreġistrati fil-kotba tal-BĊE u tal-BĊNi fl-ewwel jum ta' negozju tax-xahar b'data ta' valur li ġġib l-aħħar jum ta' negozju tax-xahar ta' qabel.
               Meta xi Stat Membru jadotta l-euro, il-kalkulazzjoni tal-bilanċi intra-Ewrosistema dwar il-karti tal-flus euro fiċ-ċirkulazzjoni skond l-ewwel subparagrafu għandu jkun irreġistrat fil-kotba tal-BĊE u l-BĊNi b'data ta' valur li ġġib id-data tal-bidla tal-flus kontanti.”

               3.

               L-Artikolu 4 huwa sostitwit b'li ġej:
               “Artikolu 4
               Aġġustamenti għall-bilanċi intra-Ewrosistema
               1.   Għall-iskopijiet tal-kalkulazzjoni tad-dħul monetarju, kull bilanċ intra-Ewrosistema tal-BĊN dwar il-karti tal-flus euro fiċ-ċirkulazzjoni għandu jkun aġġustat b'ammont kumpensatorju ddeterminat skond il-formula li ġejja:
               Ċ = (K – A) x S
               fejn:

                           Ċ

                           huwa l-ammont kumpensatorju,

                           K

                           huwa l-ammont f'euro għal kull BĊN, li jirriżulta mill-applikazzjoni ta' l-iskema tal-kapital sottoskritt għall-valur medju tal-karti tal-flus fiċ-ċirkulazzjoni matul il-perijodu ta' referenza, fejn l-ammont tal-karti tal-flus fiċ-ċirkulazzjoni ddenominati fil-valuta nazzjonali ta' xi Stat Membru li jadotta l-euro għandu jkun tradott f'euro skond ir-rata ta' referenza tal-kambju fi flus barranin ta' kuljum matul il-perijodu ta' referenza,

                           A

                           huwa l-valur medju f'euro għal kull BĊN tal-karti tal-flus fiċ-ċirkulazzjoni matul il-perijodu ta' referenza, tradott f'euro skond ir-rata ta' referenza tal-kambju fi flus barranin ta' kuljum matul il-perijodu ta' referenza,

                           S

                           huwa l-ko-effiċjent għal kull sena finanzjarja, li jibda bid-data tal-bidla tal-flus kontanti:

                                       Sena Finanzjarja

                                       Ko-effiċjent

                                       Sena tal-bidla tal-flus kontanti

                                       1

                                       Sena tal-bidla tal-flus kontanti biż-żieda ta' sena

                                       0,8606735

                                       Sena tal-bidla tal-flus kontanti biż-żieda ta' sentejn

                                       0,7013472

                                       Sena tal-bidla tal-flus kontanti biż-żieda ta' tliet snin

                                       0,5334835

                                       Sena tal-bidla tal-flus kontanti biż-żieda ta' erba' snin

                                       0,3598237

                                       Sena tal-bidla tal-flus kontanti biż-żieda ta' ħames snin

                                       0,1817225

                     2.   Is-somma ta' l-ammonti kumpensatorji tal-BĊNi għandha tkun zero.
               3.   L-ammonti kumpensatorji għandhom ikunu kkalkulati kull darba li xi Stat Membru jadotta l-euro jew meta l-iskema tal-kapital sottoskritt tal-BĊE tinbidel.
               4.   L-ammont kumpensatorju ta' xi BĊN ġdid ta' l-Ewrosistema għandu jkun allokat lill-BĊNi ta' l-Ewrosistema eżistenti meta dak l-Istat Membru jissieħeb, fi proporzjon ma' l-ishma rispettivi tal-BĊNi eżistenti ta' l-Ewrosistema fl-iskema tal-kapital sottoskritt, bis-sinjal (+/) imreġġa' lura, u għandu jkun addizzjonali għal kwalunkwe ammont kumpensatorju diġa' fis-seħħ għall-BĊNi ta' l-Ewrosistema eżistenti.
               5.   L-ammonti kumpensatorji u l-entrati tal-kontabilita' biex jibbilanċjaw dawk l-ammonti kumpensatorji għandhom jiġu rreġistrati f'kontijiet intra-Ewrosistema separati fil-kotba ta' kull BĊN b'data ta' valur li ġġib id-data tal-bidla tal-flus kontanti u l-istess data ta' valur ta' kull sena sussegwenti tal-perijodu ta' aġġustament. L-entrati tal-kontabilita' li jibbilanċjaw l-ammonti kumpensatorji m'għandhomx ikunu rremunerati.
               6.   Jekk il-valur tal-karti tal-flus euro li l-Banque centrale du Luxembourg ipoġġi fiċ-ċirkulazzjoni fl-2002 jaqbeż il-valur medju tal-karti tal-flus tiegħu fiċ-ċirkulazzjoni matul il-perijodu mill-1 ta' Lulju 1999, sat-30 ta' Ġunju 2001, b'25 % jew aktar, allura għall-ittra ‘A’ tal-Banque centrale du Luxembourg fil-formula stabbilita fil-paragrafu 1 għandu jkun hemm il-valur tal-karti tal-flus imqiegħda fiċ-ċirkulazzjoni mill-Banque centrale du Luxembourg fl-2002 sa limitu massimu ta' EUR 2,2 billion. Ma' l-applikazzjoni ta' din id-deroga, l-ammonti kumpensatorji kollha kkalkulati skond l-Artikolu 4(1) għandhom ikunu suġġetti għal aġġustamenti retroattivi fi tmiem is-sena 2002, sabiex tiġi żgurata l-konformita' mal-paragrafu 2. Dawn l-aġġustamenti retroattivi għandhom ikunu f'proporzjon ma' l-iskema tal-kapital sottoskritt.
               7.   B'deroga mill-paragrafu 1, meta jinħolqu eventwalitajiet speċifiċi li għandhom x'jaqsmu ma' tibdiliet fix-xejriet taċ-ċirkulazzjoni tal-karti tal-flus, kif stabbilit fl-Anness III ma' din id-Deċiżjoni, il-bilanċi intra-Ewrosistema ta' kull BĊN dwar il-karti tal-flus euro fiċ-ċirkulazzjoni għandhom ikunu aġġustati skond id-dispożizzjonijiet stabbiliti f'dan l-Anness.
               8.   L-aġġustamenti għal bilanċi intra-Ewrosistema stabbiliti f'dan l-Artikolu m'għandhomx jibqgħu japplikaw mill-ewwel jum tas-sitt sena wara s-sena rilevanti tal-bidla tal-flus kontanti.”

               4.

               L-Anness I huwa emendat skond l-Anness I ma' din id-Deċiżjoni.

               5.

               L-Anness III huwa sostitwit bl-Anness II ma' din id-Deċiżjoni.

         Artikolu 2
   Dispożizzjoni finali
   Din id-Deċiżjoni għandha tidħol fis-seħħ jum wara l-adozzjoni tagħha.

      Magħmul fi Frankfurt am Main, nhar id-19 ta' Mejju 2006.

            Il-President tal-BĊE

         Jean-Claude TRICHET

      (1)  ĠU L 337, 20.12.2001, p. 55. Deċiżjoni kif emendata l-aħħar bid-Deċiżjoni BĊE/2003/22 (ĠU L 9, 15.1.2004, p. 39).

      (2)  ĠU L 139, 11.5.1998, p. 1. Regolament kif emendat l-aħħar bir-Regolament (KE) Nru 2169/2005 (ĠU L 346, 29.12.2005, p. 1).

      ANNESS I
      Il-paragrafu 1 ta' Parti A ta' l-Anness I huwa sostitwit b'li ġej:

                  “1.

                  karti tal-flus fiċ-ċirkulazzjoni
                  Għall-iskopijiet ta' dan l-Anness, fis-sena tal-bidla tal-flus kontanti 2002 għal kull BĊN ta' l-Ewrosistema eżistenti, jew fis-sena tal-bidla tal-flus kontanti għal kull BĊN ġdid ta' l-Ewrosistema ‘karti tal-flus fiċ-ċirkulazzjoni’:

                              (i)

                              tinkludi wkoll karti tal-flus maħruġa mill-BĊN u ddenominati fil-unit tal-valuta nazzjonali tiegħu; u

                              (ii)

                              għandhom jitnaqqsu bil-valur tas-self mhux irremunerat relatat mal-karti tal-flus euro frontloaded li ma jkunux ġew diġa' ddebitati (parti ta' l-element ta' l-attiv 6 tal-HBS).

                        Wara s-sena tal-bidla tal-flus kontanti, għall-iskopijiet ta' dan l-Anness u għal kull BĊN, ‘karti tal-flus fiċ-ċirkulazzjoni’ tfisser karti tal-flus iddenominati f'euro, bl-esklużjoni ta' kwalunkwe karti tal-flus oħra;”

      ANNESS II
      L-Anness III huwa sostitwit kif ġej:

            “Anness III
            A.   L-ewwel aġġustament eventwali
            Jekk il-valur totali medju tal-karti tal-flus fiċ-ċirkulazzjoni fis-sena tal-bidla tal-flus kontanti huwa anqas mill-valur totali medju f'euro karti tal-flus fiċ-ċirkulazzjoni matul il-perijodu ta' referenza (inklużi dawk iddenominati fil-valuta nazzjonali ta' l-Istat Membru li jkun adotta l-euro u tradotta f'euro skond ir-rata ta' referenza tal-kambju fi flus barranin ta' kuljum matul il-perijodu ta' referenza), allura l-ko-effiċjent ‘S’ li japplika għas-sena tal-bidla tal-flus kontanti skond l-Artikolu 4(1) għandu jitnaqqas b'effett retroattiv fl-istess proporzjon bħat-tnaqqis fil-medja totali tal-karti tal-flus fiċ-ċirkulazzjoni.
            It-tnaqqis m'għandux jirriżulta f'ko-effiċjent anqas minn 0,8606735. Jekk din id-deroga hija applikata, kwart tat-tnaqqis riżultanti fl-ammonti kumpensatorji tal-BĊNi (‘Ċ’) applikabbli fis-sena tal-bidla tal-flus kontanti għandu jiżdied ma' kull wieħed mill-ammonti kumpensatorji tal-BĊNi applikabbli fit-tieni sal-ħames sena wara s-sena tal-bidla tal-flus kontanti skond l-Artikolu 4(1).
            B.   It-tieni aġġustament eventwali
            Jekk dawk il-BĊNi li għalihom l-ammont kumpensatorju msemmi fl-Artikolu 4(1) huwa ċifra pożittiva, remunerazzjoni netta ta' ħlas fuq il-bilanċi intra-Ewrosistema dwar il-karti tal-flus fiċ-ċirkulazzjoni li tirriżulta fi spiża netta meta miżjuda ma' l-element ‘riżultat nett tal-ġbir flimkien tad-dħul monetarju’ fil-kont tal-profitt u l-qligħ tagħhom fl-aħħar tas-sena, allura l-ko-effiċjent ‘S’ li japplika għas-sena tal-bidla tal-flus kontanti skond l-Artikolu 4(1) għandu jiżdied sa kemm ikun hemm bżonn biex tiġi eliminata din il-kundizzjoni.
            It-tnaqqis m'għandux jirriżulta f'ko-effiċjent anqas minn 0,8606735. Jekk din id-deroga hija applikata, kwart tat-tnaqqis riżultanti fl-ammonti kumpensatorji tal-BĊNi (‘Ċ’) applikabbli fis-sena tal-bidla tal-flus kontanti għandu jiżdied ma' kull wieħed mill-ammonti kumpensatorji tal-BĊNi applikabbli fit-tieni sal-ħames sena wara s-sena tal-bidla tal-flus kontanti skond l-Artikolu 4(1).”


title: 2008/949/KE: Deċiżjoni tal-Kummissjoni tas- 6 ta' Novembru 2008 li tadotta programm Komunitarju multiannwali skont ir-Regolament tal-Kunsill (KE) Nru 199/2008 dwar l-istabbiliment ta' qafas Komunitarju għall-ġbir, il-ġestjoni u l-użu ta' dejta fis-settur tas-sajd u appoġġ għall-parir xjentifiku fir-rigward tal-Politika Komuni tas-Sajd

text:
               23.12.2008

               MT

               Il-Ġurnal Uffiċjali ta’ l-Unjoni Ewropea

               L 346/37

         DEĊIŻJONI TAL-KUMMISSJONI
   tas-6 ta' Novembru 2008
   li tadotta programm Komunitarju multiannwali skont ir-Regolament tal-Kunsill (KE) Nru 199/2008 dwar l-istabbiliment ta' qafas Komunitarju għall-ġbir, il-ġestjoni u l-użu ta' dejta fis-settur tas-sajd u appoġġ għall-parir xjentifiku fir-rigward tal-Politika Komuni tas-Sajd
   (2008/949/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 199/2008 tal-25 ta' Frar 2008 dwar it-twaqqif ta' qafas Komunitarju għall-ġbir, il-ġestjoni u l-użu ta' dejta fis-settur tas-sajd u bħala għajnuna għal konsulenza xjentifika dwar il-Politika Komuni tas-Sajd (1), u b'mod partikolari l-Artikolu 3(1) tiegħu,
   Billi:

               (1)

               Ir-Regolament (KE) Nru 199/2008 jistabbilixxi qafas Komunitarju għall-ġbir, il-ġestjoni u l-użu ta' dejta li bil-għan li jsawwar bażi soda għal analiżi xjentifika tas-sajd u biex jipprovdi għall-formulazzjoni ta' parir xjentifiku siewi għall-implimentazzjoni tal-Politika Komuni tas-Sajd (minn hawn 'il quddiem “PKS”).

               (2)

               L-Istati Membri għandhom jistabbilixxu programmi nazzjonali multiannwali għall-ġbir, il-ġestjoni u l-użu tad-dejta skont il-programm Komunitarju multiannwali.

               (3)

               Għalhekk huwa meħtieġ li jitwaqqaf programm Komunitarju multiannwali li jkun ikopri l-ġbir ta' informazzjoni neċessarja biex tkun ta' għajnuna għal analiżi xjentifika meħtieġa għall-qafas tas-PKS u għall-ġestjoni u l-użu ta' din l-informazzjoni.

               (4)

               Il-miżuri pprovduti f'din id-Deċiżjoni huma skont l-opinjoni tal-Kumitat ta' Ġestjoni għas-Sajd u l-Akkwakultura.

         IDDEĊIDIET KIF ĠEJ:
   Artikolu uniku
   Il-programm Komunitarju multiannwali msemmi fl-Artikolu 3(1) tar-Regolament (KE) Nru 199/2008 huwa definit fl-Anness.

      Magħmul fi Brussell, 6 ta' Novembru 2008.

            Għall-Kummissjoni

         Joe BORG

            Membru tal-Kummissjoni

      (1)  ĠU L 60, 5.3.2008, p. 1.

      ANNESS
      PROGRAMM KOMUNITARJU MULTIANNWALI
      KAPITOLU I
      SUĠĠETT U DEFINIZZJONIJIET

                  (1)

                  Għall-finijiet ta' dan il-Programm Komunitarju għandhom japplikaw id-definizzjonijiet li ġejjin:
                  (a)   Bastimenti attivi: bastimenti li jkun wettaq xi operazzjoni tas-sajd matul is-sena kalendarja (aktar minn 0 jiem). Bastiment li ma jkubx wettaq attivitajiet tas-sajd matul sena jitqies mhux attiv.
                  (b)   Kampjunar konkurrenti: it-teħid simultanju ta' kampjuni tal-ispeċijiet kollha jew ta' ġabra predeterminata ta' speċijiet fil-qabdiet ta' bastiment jew il-ħatt l-art minnu.
                  (c)   Jiem fuq il-baħar: jum preżenti f'żona għandu jkun kull perjodu kontinwu ta' 24 siegħa (jew parti minnhom) li matulhom bastiment ikun preżenti f'żona u assenti mill-port.
                  (d)   Taqsima tal-flotta: grupp ta' bastimenti tal-istess klassi ta' tul (LOA) u bi rkaptu predominanti tas-sajd matul is-sena, skont l-Appendiċi III. Bastimenti jista' jkollhom attivitajiet differenti ta' sajd matul il-perjodu ta' referenza, iżda jistgħu jkunu kklassifikati f'parti waħda biss tal-flotta.
                  (e)   Jiem ta' sajd: kull jum ikun attribwit għaż-żona fejn ikun tqatta' l-aktar ħin tas-sajd matul il-jum rilevanti fuq il-baħar. Iżda għal irkaptu passiv, jekk ma tkun saret ebda operazzjoni minn fuq il-bastiment matul jum waqt li mill-anqas (passiv) wieħed kien għadu fuq il-baħar, dak il-jum ikun assoċjat maż-żona fejn l-aħħar tqegħid ta' rkaptu tas-sajd twettaq f'dak il-vjaġġ tas-sajd.
                  (f)   Vjaġġ tas-sajd: tfisser kwalunkwe vjaġġ minn bastiment tas-sajd minn lok fuq l-art lejn post tas-sajd, għajr il-vjaġġi mhux għal finijiet ta' sajd (vjaġġ ta' bastiment tas-sajd minn lok fuq l-art għal lok ieħor fuq l-art, li matulu ma jwettaqx attaivitajiet ta' sajd u li matulu kwalunkwe rkaptu abbord ikun marbut u stivat u ma jkunx disponibbli għall-użu immedjat).
                  (g)   Mestier: grupp ta' operazzjonijiet tas-sajd li jimmira għal (ġemgħa ta') speċi(jiet) simili, bl-użu ta' rkaptu simili, matul l-istess perjodu tas-sena u/jew ġewwa l-istess żona u li jkun ikkaratterizzat minn mudell simili ta' sfruttament.
                  (h)   Popolazzjoni ta' bastimenti: il-bastimenti kollha fir-Reġistru tal-Flotta tas-Sajd tal-Komunità kif definit fir-Regolament tal-Kummissjoni (KE) Nru 26/2004 tat-30 ta' Diċembru 2003 dwar ir-reġistru tal-flotta tas-sajd tal-Komunità (1).
                  (i)   Speċijiet magħżula: speċijiet ta' rilevanza għal skop ta' ġestjoni u li għaliha tkun saret talba minn korp xjentifiku internazzjonali jew organizzazzjoni reġjonali ta' ġestjoni tas-sajd.
                  (j)   Żmien fl-ilma: żmien mgħoddi kkalkulat mill-punt fejn kull waħda mill-unitajiet ta' rkaptu tkun tqiegħdet, sa dak meta l-istess unità tibda titneħħa.

                  (2)

                  Għat-termini li ġejjin għandhom japplikaw id-definizzjonijiet tal-Organizzazzjoni tal-Ikel u l-Agrikoltura tan-Nazzjonijiet Uniti (www.fao.org/fi/glossary/default.asp) u tal-STECF: speċijiet anadromi, speċijiet katadromi, qabdiet, ċefalopodi, krustaċej, speċijiet tal-ibħra fondi, ħut demersali, speċijiet demersali, mudell ta' esplojtazzjoni, ħut tal-ġewnaħ, speċijiet tal-ilma ħelu, irkaptu, ħatt, rimi, ħut pelaġiku kbir, molluski, attività oħra barra s-sajd, ħut pelaġiku, ħut pelaġiku żgħir, speċijiet fil-mira.

            KAPITOLU II
      WERREJ U METODOLOĠIJA
      A.   Werrej tal-programm Komunitarju
      Il-programm Komunitarju jiġbor fih il-moduli li ġejjin:

                  (1)

                  Modulu ta' evalwazzjoni tas-settrur tas-sajd:
                  Il-programm ta' ġbir ta' dejta għas-settur tas-sajd fih is-sezzjonijiet li ġejjin:

                              (a)

                              Sezzjoni għall-ġbir ta' varjabbli ekonomiċi

                              (b)

                              Sezzjoni għall-ġbir ta' varjabbli bijoloġiċi

                              (c)

                              Sezzjoni għall-ġbir ta' varjabbli trasversali

                              (d)

                              Sezzjoni għall-istħarriġ ta' riċerka fuq il-baħar

                  (2)

                  Modulu ta' evalwazzjoni tas-sitwazzjoni ekonomika tas-setturi tal-akkwakultura u l-industrija tal-ipproċessar:

                              (a)

                              Sezzjoni għall-ġbir ta' dejta ekonomika għas-settur tal-akkwakultura

                              (b)

                              Sezzjoni għall-ġbir ta' dejta ekonomika għall-industrija tal-ipproċessar

                  (3)

                  Modulu ta' evalwazzjoni tal-effetti tas-settur tas-sajd fuq l-ekosistema marina

                  (4)

                  Modulu għall-ġestjoni u l-użu tad-dejta koperta mill-qafas ta' ġbir ta' dejta

            B.   Livelli ta' preċiżjoni u intensitajiet ta' teħid ta' kampjuni

                  (1)

                  Fejn ma jkunx possibbli li jkunu definiti miri kwantitattivi għal programmi ta' teħid ta' kampjun, la fir-rigward ta' livelli ta' preċiżjoni u lanqas fir-rigward ta' daqs ta' kampjun, għandu jkun stabbilit stħarriġ pilota fis-sens ta' statistika. Stħarriġ pilota bħal dan għandu jevalwa l-importanza tal-problema u għandu jindirizza wkoll l-utilità ta' stħarriġ aktar dettaljat fil-ġejjieni, u r-relazzjoni tal-effikaċja fl-infiq ta' stħarriġ dettaljat bħal dan.

                  (2)

                  Fejn miri kwantitattivi jkunu jistgħu jiġu definiti, huma jistgħu jkunu speċifikati direttament f'daqsijiet ta' kampjun jew f'rati ta' teħid ta' kampjun, jew bid-definizzjoni tal-livelli ta' preċiżjoni jew kunfidenza li jkollhom jinkisbu.

                  (3)

                  Fejn issir referenza għal daqs ta' kampjun jew għal rata ta' teħid ta' kampjuni f'popolazzjoni definita f'termini ta' statistika, l-istrateġiji ta' teħid ta' kampjuni għandhom ikunu mill-anqas effiċjenti daqs it-Teħid ta' Kampjuni Każwali Sempliċi. Strateġiji ta' teħid ta' kampjuni bħal dawn għandhom ikunu deskritti fil-Programmi Nazzjonali korrispondenti.

                  (4)

                  Fejn issir referenza għall-livell ta' preċiżjoni/kunfidenza, għandha tapplika d-distinzjoni li ġejja:
                  (a)   livell 1: livell li jagħmilha possibbli li jkun ikkalkulat parametru jew bi preċiżjoni ta' 40 % aktar jew anqas għal livell ta' kunfidenza ta' 95 % jew koeffiċjent ta' varjazzjoni(CV) ta' 20 % utilizzat bħala approssimazzjoni;
                  (b)   livell 2: livell li jagħmilha possibbli li jkun ikkalkulat parametru jew bi preċiżjoni ta' 25 % aktar jew anqas għal livell ta' kunfidenza ta' 95 % jew koeffiċjent ta' varjazzjoni(CV) ta' 12,50 % utilizzat bħala approssimazzjoni;
                  (c)   livell 3: livell li jagħmilha possibbli li jkun ikkalkulat parametru jew bi preċiżjoni ta' 5 % aktar jew anqas għal livell ta' kunfidenza ta' 95 % jew koeffiċjent ta' varjazzjoni(CV) ta' 2,5 % utilizzat bħala approssimazzjoni.

            KAPITOLU III
      MODULU TA' EVALWAZZJONI TAS-SETTUR TAS-SAJD
      A.   Ġbir ta' varjabbli ekonomiċi
      1.   Varjabbli

                  (1)

                  Il-varjabbli li għandhom jinġabru huma elenkati fl-Appendiċi VI. Il-varjabbli ekonomiċi kollha għandhom jinġabru fuq bażi annwali bl-eċċezzjoni ta' dawk identifikati bħala varjabbli trasversali kif definiti fl-Appendiċi VIII u dawk identifikati biex jitkejlu l-effetti tas-sajd fuq l-ekosistema marina kif definiti fl-Appendiċi XIII. li għandhom jinġabru f'livelli aktar diżaggregati. Il-popolazzjoni hija l-bastimenti kollha fir-Reġistru tal-Flotta tas-Sajd tal-Komunità fl-1 ta' Jannar. Il-varjabbli ekonomiċi kollha għandhom jinġabru għal bastimenti attivi. Għal kull bastiment li għalih jinġabru varjabbli ekonomiċi definiti fl-Appendiċi VI, għandhom jinġabru wkoll il-varjabbli trasversali korrispondenti definiti fl-Appendiċi VII.

                  (2)

                  Għall-bastimenti mhux attivi, għandhom jinġabru biss il-valur kapitali (l-Appendiċi VI), il-flotta (l-Appendiċi VI) u l-kapaċità (l-Appendiċi VIII).

                  (3)

                  Valuti nazzjonali għandhom jinbidlu fl-euro bl-użu tar-rati tal-kambju annwali medji li jistgħu jinkisbu mill-Bank Ċentrali Ewropew (BĊE).

            2.   Livelli ta' diżaggregazzjoni

                  (1)

                  Il-varjabbli ekonomiċi għandhom ikunu rrappurtati għal kull taqsima tal-flotta (Appendiċi III) u suprareġjun (Appendiċi II). Huma definiti sitt klassijiet ta' tulijiet (bl-użu tal-qies tat-'tul globali' (LOA)). Iżda Stati Membri huma liberi li jiddiżaggregaw aktar klassijiet ta' tulijiet jekk dan ikun f'loku.

                  (2)

                  Il-kriterju ta' dominanza għandu jintuża biex kull bastiment ikun allokat lil taqsima abbażi tal-għadd ta' jiem ta' sajd użat ma' kull rkaptu. Jekk rkaptu tas-sajd jintuża għal aktar mill-għadd tal-partijiet l-oħra kollha (jiġifieri bastiment iqatta' aktar minn 50 % tal-ħin tiegħu fis-sajd juża dak l-irkaptu), il-bastiment għandu jkun allokat lil dik it-taqsima. Jekk le, il-bastiment għandu jkun allokat lit-taqsima li ġejja tal-flotta:

                              (a)

                              “Bastimenti li jużaw rkaptu attiv Polivalenti” jekk huwa juża rkaptu attiv biss;

                              (b)

                              “Bastimenti li jużaw irkaptu passiv Polivalenti” jekk huwa juża rkaptu passiv biss;

                              (c)

                              “Bastimenti li jużaw rkaptu attiv u passiv”.

                  (3)

                  Fil-każijiet fejn bastiment jopera f'aktar minn suprareġjun kif definit fl-Appendiċi II, l-Istati Membri għandhom jispjegaw fil-programm nazzjonali tagħhom għal liema suprareġjun l-bastiment ikun allokat.

                  (4)

                  Fil-każ ta' li taqsima ta' flotta jkollha anqas minn 10 bastimenti:

                              (a)

                              L-aggregazzjoni tista' tkun meħtieġa biex jitfassal il-pjan ta' teħid ta' kampjuni u biex ikunu rrappurtati varjabbli ekonomiċi;

                              (b)

                              L-Istati Membri għandhom jirrappurtaw liema taqsimiet tal-flotta kienu tqiegħdu fi gruppi fil-livell nazzjonali u għandhom jiġġustifikaw l-aggregazzjoni abbażi ta' analiżi ta' statistika;

                              (c)

                              Fir-rapport annwali tagħhom, l-Istati Membri għandhom jirrappurtaw l-għadd ta' bastimenti li jkun itteħdilhom kampjun għal kull taqsima tal-flotta indipendentement minn kull aggregazzjoni magħmula biex tinġabar u tingħata d-dejta;

                              (d)

                              Laqgħat ta' Koordinazzjoni Reġjonali għandhom jiddefinixxu metodoloġija ta' aggregazzjoni omoġenja fil-livell ta' sovrareġjuni biex il-varjabbli ekonomiċi jkunu komparabbli.

            3.   Strateġija ta' teħid ta' kampjun

                  (1)

                  L-Istati Membri għandhom jiddeskrivu l-metodoloġiji tagħhom użati għall-istima ta' kull varjabbli ekonomika fil-programmi nazzjonali tagħhom, inklużi l-aspetti ta' kwalità.

                  (2)

                  L-Istati Membri għandhom jiżguraw konsistenza u kamparabbiltà tal-varjabbli ekonomiċi kollha meta jkunu derivati minn għejun differenti (eż. stħarriġ, reġistru tal-flotta, ġurnali ta' abbord, noti ta' bejgħ).

            4.   Livelli ta' preċiżjoni

                  (1)

                  L-Istati Membri għandhom jinkludu fir-rapport annwali tagħhom tagħrif dwar il-kwalità (l-akkuratezza u l-preċiżjoni) tal-istimi.

            B.   Ġbir ta' varjabbli bijoloġiċi
      B1.   Varjabbli relatati mal-mestier
      1.   Varjabbli

                  (1)

                  Jeħtieġ li jittieħdu kampjuni biex tkun ivvalutata d-distribuzzjoni kull kwart ta' sena tat-tul tal-ispeċijiet fil-qabdiet u l-volum ta' kull kwart ta' sena ta' rimi. Id-dejta għandha tinġabar permezz tal-mesjier riferit bħala livell 6 tal-matriċi definita fl-Appendiċi IV (1 sa 5) u għall-istokkijiet elenkati fl-Appendiċi VII.

                  (2)

                  Fejn ikunu rilevanti, għandhom jitwettqu programmi ta' teħid ta' kampjuni tal-ħatt l-art mhux magħżul biex tingħata stima ta':

                              (a)

                              Is-sehem tad-diversi stokkijiet ta' dan il-ħatt ta' Aringi fi Skagerrak IIIA-N, Kattegat IIIa-S, u l-Baħar Nordiku tal-Lvant b'mod separat u s-salamun fil-Baħar Baltiku;

                              (b)

                              Is-sehem tad-diversi speċijiet għal dawk il-gruppi ta' speċijiet li huma valutati internazzjonalment, eż. Lepidorombi, Petriċa, u elasmobranki.

            2.   Livell ta' diżaggregazzjoni

                  (1)

                  Biex isir l-aħjar użu mill-programmi ta' teħid ta' kampjun, il-mestieri definiti fl-Appendiċi IV (1 sa 5) jistgħu jinġabru flimkien. Meta mestieri jingħaqdu flimkien (għaqda vertikali), prova ta' statistika għandha tinġieb fir-rigward tal-omoġeneità tal-mestieri magħqudin. L-għaqda ta' ċelluli ġirien li jikkorrispondu ma' taqsimiet tal-flotta tal-bastimenti (għaqda orizzontali) għandha tkun sostnuta minn evidenza statistika. Għaqda orizzontali bħal din għandha ssir primarjament bl-aggregazzjoni tal-bastimenti ġirien tal-klassijiet LOA, indipendentement minn xi teknika dominanti fis-sajd, meta din tkun f'lokha biex mudelli differenti ta' esplojtazzjoni jintgħażlu minn xulxin. Qbil reġjonali dwar mergers għandu jintlaħaq fil-Laqgħa ta' Koordinazzjoni Reġjonali rilevanti u jkun approvat mill-STECF.

                  (2)

                  F'livell nazzjonali mestier wieħed definit fil-livell 6 tal-matriċi fl-Appendiċi IV (1 sa 5) jista' jkun aktar diżaggregat f'diversi strati aktar preċiżi, jiġifieri li jiddistingwu speċijiet fil-mira differenti. Aktar stratifikazzjoni bħal din għandha ssir bir-rispett taż-żewġ prinċipji li ġejjin:

                              (a)

                              L-istrati definiti f'livell nazzjonali m'għandhomx jidħlu fuq il-mestieri definiti fl-Appendiċi IV (1 sa 5);

                              (b)

                              L-istrati definiti fil-livell nazzjonali jeħtiġilhom jinkludu l-vjaġġi kollha tas-sajd tal-mestier definit fil-livell 6.

                  (3)

                  L-unitajiet spazjali għat-teħid ta' kampjuni tal-mestier huma definiti mil-livell 3 tal-Appendiċi I għar-reġjuni kollha bl-eċċezzjonijiet li ġejjin:

                              (a)

                              Il-Baħar Baltiku (żoni III b-d ta' ICES), il-Baħar Mediterran u l-Baħar l-Iswed fejn ir-riżoluzzjoni għandha tkun ta' livell 4;

                              (b)

                              Unitajiet ta' Organizzazzjonijiet Reġjonali ta' Ġestjoni tas-Sajd, bil-kundizzjoni li jkunu abbażi tal-mestier (fl-assenza ta' definizzjonijiet bħal dawn, Organizzazzjonijiet Reġjonali ta' Ġestjoni tas-Sajd għandhom jipproċedu biex jagħmlu mergers adatti.

                  (4)

                  Għall-fini tal-ġbir u l-aggregazzjoni tad-dejta, unitajiet speċjali tat-teħid tal-kamjuni jistgħu jinġabru flimkien skont ir-reġjuni, kif riferit fl-Artikolu 1 tar-Regolament tal-Kummissjoni (KE) Nru 665/2008 (2), wara li jkun inkiseb il-qbil tal-Laqgħat ta' Koordinazzjoni Reġjonali rilevanti.

                  (5)

                  Għal parametri msemmijin fil-Kapitolu III sezzjoni B/B1 1. (2), id-dejta għandha tingħata kull tliet xhur u tkun konsistenti mal-matriċi tal-attività tal-flotta tas-sajd deskritta fl-Appendiċi IV (1 sa 5).

            3.   Strateġija tat-teħid ta' kampjuni

                  (1)

                  Għall-ħatt l-art:

                              (a)

                              L-Istat Membru li fuq it-territorju tiegħu isir l-ewwel bejgħ għandu jkun responsabbli li jiżgura li jittieħed kampjun bijoloġiku skont l-istandards definiti f'dan il-Programm Komunitarju. Jekk ikun meħtieġ, l-Istati Membri għandhom jikkooperaw mal-awtoritajiet ta' pajjiżi terzi mhux tal-UE biex jitfasslu programmi ta' teħid ta' kampjun bijoloġiku għall-ħatt li jsir minn bastimenti li jtajru l-bandiera tal-pajjiż terz.

                              (b)

                              Għall-fini ta' teħid ta' kampjun, il-mestieri ewlenin biss ikun jeħtiġilhom jitqiesu. Biex ikunu identifikati l-mestieri li jkollu jitteħdilhom kampjun, għandha tintuża l-gradwazzjoni li ġejja fil-livell 6 tal-matriċi fl-Appendiċi IV (1 sa 5) fuq bażi nazzjonali skont l-Istati Membri bl-użu, bħala referenza, tal-valuri medji tas-sentejn preċedenti, u:

                                          —

                                          Iċ-ċelluli tal-mestier għandhom l-ewwel ikunu ggradwati skont is-sehem tagħhom fil-ħatt kummerċjali totali. L-ishma mbagħad għandhom jinġabru flimkien, l-ewwel dawk li jkunu l-akbar, sakemm jintlaħaq livell limitat għal 90 %. Il-mestieri kollha li jkunu qiegħdin fl-ogħla 90 % għandhom jintgħażlu biex jitteħdilhom kampjun;

                                          —

                                          L-eżerċizzju għandu jittenna skont il-valur totali tal-ħatt kummerċjali u ripetut għat-tielet darba skont l-isforz totali ta' jiem fuq il-baħar. Il-mestieri fl-ogħla 90 % li ma jkunux qiegħdin fl-ogħla 90 % ta' qabel għandhom jiżdiedu mal-għażla;

                                          —

                                          L-STECF tista' żżid mal-għażla l-mestieri li ma jkunux inqabdu mis-sistema ta' gradwazzjoni iżda li jkunu ta' importanza speċjali fit-termini ta' ġestjoni.

                              (c)

                              L-unità ta' teħid ta' kampjuni għandha tkun il-vjaġġ tas-sajd u l-għadd ta' vjaġġi tas-sajd li jkollu jitteħdilhom kampjun għandu jiżgura kopertura tajba tal-mestier.

                              (d)

                              Il-valuri ta' preċiżjoni u s-sistema ta' gradazzjoni jkollhom referenza fl-istess livell bħal tal-programmi ta' teħid ta' kampjun, jiġifieri fil-livell tal-mestier nazzjonali għal dejta miġbura permezz ta' programmi nazzjonali, u f'livell ta' mestier reġjonali għal dejta miġbura permezz ta' programmi ta' teħid ta' kampjuni kkoordinati reġjonalment.

                              (e)

                              L-intensità tat-teħid ta' kampjuni għandha tkun proporzjonata mal-isforz relattiv u l-varjabbiltà ta' qabdiet ta' dak il-mestier. L-għadd minimu ta' vjaġġi tas-sajd li jkollu jitteħdilhom kampjun qatt m'għandu jkun anqas minn vjaġġ wieħed tas-sajd għal kull xahar matul l-istaġun tas-sajd għal vjaġġi tas-sajd li ta' anqas minn ġimagħtejn u għajr dan għal vjaġġ wieħed kull tliet xhur.

                              (f)

                              Meta jittieħed kampjun ta' vjaġġ tas-sajd, l-ispeċijiet għandu jitteħdilhom kampjun fl-istess waqt kif ġej:

                                          —

                                          Kull speċi ġewwa reġjun kif definit fl-Appendiċi II għandha tkun ikklassifikata fi ħdan grupp skont ir-regoli li ġejjin:
                                          —   grupp 1: speċijiet li jmexxu l-proċess ta' ġestjoni internazzjonali inklużi speċijiet koperti minn pjanijiet ta' ġestjoni tal-UE jew pjanijiet ta' rkupru tal-UE jew pjanijiet multiannwali fit-tul tal-UE jew pjanijiet ta' azzjoni tal-UE ta' konservazzjoni u ġestjoni abbażi tar-Regolament tal-Kunsill Nru 2371/2002 tal-20 ta' Diċembru 2002 dwar il-konservazzjoni u l-esplojtazzjoni sostenibbli ta' riżorsi ta' ħut skont il-politika komuni tas-sajd (3);
                                          —   grupp 2: speċijiet oħra regolati internazzjonalment u speċijiet maġġuri ta' qbid inċidentali mhux regolati internazzjonalment;
                                          —   grupp 3: l-ispeċijiet l-oħra kollha ta' qbid inċidentali (ħut u molluski/krustaċji). Il-lista tal-ispeċijiet tal-Grupp 3 għandha tkun stabbilita fil-livell reġjonali mil-laqgħa ta' kooordinament rilevanti u maqbula mill-STECF.

                              (g)

                              L-allokazzjoni ta' speċijiet lill-Grupp 1 u 2 hija speċifikata fl-Appendiċi VII. L-għażla tal-iskema ta' teħid ta' kampjuni għandha tiddependi mid-diversità ta' speċijiet li jitteħdilha kampjun u l-kundizzjonijiet ta' tħaddim li permezz tagħhom jittieħed kampjun. Id-disinn tat-teħid ta' kampjuni għal kull mesjier jeħtieġ li jqis sew il-perjodiċità tal-okkorrenzi tat-teħid tal-kampjuni u l-iskema tat-teħid ta' kampjuni li tkun tiġi applikata. Skemi possibbli ta' teħid ta' kampjun, kif deskritti fit-tabella li ġejja, jinkludu:
                              —   skema 1: it-teħid komprensiv ta' kampjun tal-ispeċijiet kollha;
                              —   skema 2: fi ħdan kull stratum ta' żmien, l-okkorrenzi tat-teħid tal-kampjuni jinqasmu f'żewġ partijiet. Parti waħda tal-okkorrenzi tat-teħid ta' kampjuni (x %) tikkunsidra kampjuni tal-ispeċijiet kollha fuq l-art, filwaqt li l-parti l-oħra tal-okkorrenzi tat-teħid ta' kampjuni (100 – x %) tqis biss il-kampjuni tal-ispeċijiet kollha tal-Grupp 1;
                              —   skema 3: fi ħdan kull stratum ta' żmien, l-okkorrenzi tat-teħid tal-kampjuni jinqasmu f'żewġ partijiet. Parti waħda tal-okkorrenzi tat-teħid ta' kampjuni (x %) tikkunsidra kampjuni tal-ispeċijiet kollha tal-Grupp 1 u tal-Grupp 2 fuq l-art, filwaqt li l-parti l-oħra tal-okkorrenzi tat-teħid ta' kampjuni (100 – x %) tqis biss il-kampjuni tal-ispeċijiet kollha tal-Grupp 1.jeħtieġ li l-ispeċijiet tal-grupp 3 jiiteħdulhom kampjuni waqt it-tbaħħir.
                              Tabella 1
                              Sommarju tal-iskemi ta' teħid ta' kampjuni konkurrenti

                                          Skema ta' teħid ta' kampjun

                                          Frekwenza

                                          Grupp 1

                                          Grupp 2

                                          Grupp 3

                                          Skema 1

                                          Kull okkorrenza ta' teħid ta' kampjun

                                          Skema 2

                                          x % ta' okkorrenzi ta' teħid ta' kampjuni

                                          (100 – x) % ta' okkorrenzi ta' teħid ta' kampjun

                                          Skema 3

                                          x % ta' okkorrenzi ta' teħid ta' kampjuni

                                          Teħid ta' kampjuni waqt it-tbaħħir

                                          (100 – x) % ta' okkorrenzi ta' teħid ta' kampjuni

                              (h)

                              Għal kull kampjun partikolari, l-iskema ta' teħid ta' kampjuni għandha tkun irreġistrata (Tabella 1) flimkien mat-tagħrif dwar kif jitlesta t-teħid ta' kampjuni:

                                          —

                                          Meta jkun qed jittieħed kampjun ta' speċi, l-għadd ta' ħutiet imkejla għandu jiżgura l-kwalità u l-akkuratezza tal-frekwenza ta' tul riżultanti. L-għadd ta' klassijiet ta' tul f'kampjun jista' jkun stmat permezz tal-firxa tat-tul medju ta' ġo fih u, minn dan, l-għadd ta' ħut imkejjel ikun qiegħed bejn 3 × l-għadd ta' klassijiet ta' tul u 5 × l-għadd ta' klassijiet ta' tul bħala l-ewwel approssimazzjoni, fin-nuqqas ta' kull ottimizzazzjoni ta' statistika tad-disinn ta' teħid ta' kampjun.

                              (i)

                              Proċeduri oħra tat-teħid ta' kampjuni jistgħu' jintużaw bil-kundizzjoni li jkun hemm evidenza xjentifika li turi li dawn il-proċeduri jilħqu l-istess għanijiet bħal dawk deskrittia fil-punt 3(1)(g).

                              (j)

                              Sommarju tal-protokolli ta' teħid ta' kampjuni mwettaq mill-Istati Membri għandu jkun jista' jinkiseb mill-STECF permezz tal-programmi nazzjonali għal kull mestier li jitteħidlu kampjun.

                  (2)

                  Għall-qbid mormi:

                              (a)

                              Is-sistema ta' gradazzjoni msemmija fil-Kapitolu III Sezzjoni B/B1 3 (1) (f) għandha tintuża biex jintgħażlu l-mestieri bix issir stima tar-rimi ta' qabdiet. Fi kwalunkwe każ, fejn ir-rimi ta' kwalunkwe mestier ikun stmat li jilħaq aktar minn 10 % tal-volum totali tal-qbid u dan il-mestier ma jkunx individwat mis-sistema ta' gradazzjoni, dan il-mestier għandu jitteħidlu kampjun.

                              (b)

                              L-unità ta' teħid ta' kampjuni għandha tkun il-vjaġġ tas-sajd u l-għadd ta' vjaġġi tas-sajd li jkollu jitteħdilhom kampjun għandu jiżgura kopertura tajba tal-attivitajiet tal-mestier.

                              (c)

                              Il-valuri ta' preċiżjoni u s-sistema ta' gradazzjoni jkollhom referenza fl-istess livell bħal tal-programmi ta' teħid ta' kampjun, jiġifieri fil-livell tal-mestier nazzjonali għal dejta miġbura permezz ta' programmi nazzjonali, u f'livell ta' mestier reġjonali għal dejta miġbura permezz ta' programmi ta' teħid ta' kampjuni kkoordinati reġjonalment;

                              (d)

                              L-intensità tat-teħid ta' kampjuni għandha tkun proporzjonata mal-isforz relattiv u l-varjabbiltà ta' qabdiet ta' dak il-mestier. L-għadd minimu ta' vjaġġi tas-sajd li jkollu jitteħdilhom kampjun ma għandux ikun anqas minn żewġ vjaġġi tas-sajd kull kwart ta' sena;

                              (e)

                              Ir-rimi għandu jkun immonitorjat għall-ispeċijiet tal-Gruppi 1, 2 u 3, definiti fil-Kapitolu III sezzjoni B/B1/3. (1)(f), biex ikun hemm stima tal-piż medju tal-ħut mormi kull kwart ta' sena. Barra minn hekk:

                                          —

                                          Ir-rimi għandu jkun is-suġġett ta' stima kull kwart ta' sena tad-distribuzzjonijiet tatat-tulijiet tal-ħut, meta, fuq bażi annwali, jirrappreżentaw jew aktar minn 10 % tal-qbid totali skont il-piż jew aktar minn 15 % tal-qbid skont l-għadd għall-ispeċijiet tal-Gruppi 1 u 2;

                                          —

                                          Fejn jintrema ħut għal firxiet ta' tulijiet ta' speċijiet li mhumiex rappreżentati fil-ħatt l-art, għandu jsir kejl tal-etajiet skont ir-regoli stipulati fl-Appendiċi VII;

                              (f)

                              Fejn ikun rilevanti, għandu jsir stħarriġ pilota kif riferit fil-Kapitolu II B (1);

                              (g)

                              Sommarju tal-protokolli ta' teħid ta' kampjuni mwettaq mill-Istati Membri għandu jkun jista' jinkiseb mill-STECF permezz tal-programmi nazzjonali għal kull mestier li jitteħidlu kampjun.

                  (3)

                  Għas-sajd rikreattiv:

                              (a)

                              Għas-sajd rikreattiv u l-ispeċijiet tal-mira elenkati fl-Appendiċi IV (1 sa 5), l-Istat i Membri għandhom jivvalutaw il-kompożizzjoni tal-piż tal-qabdiet għal kull kwart ta' sena;

                              (b)

                              Fejn ikun rilevanti, għandu jsir stħarriġ pilota kif riferit fil-Kapitolu II B (1), biex issir stima tal-importanza tas-sajd rikreattiv imsemmi fil-punt 3(3)(a).

            4.   Livelli ta' preċiżjoni

                  (1)

                  Għall-ħatt l-art:

                              (a)

                              Fil-livell tal-istokk tal-ħut, il-livell ta' preċiżjoni 2 għandu jkun il-mira sew għall-ispeċijiet tal-Grupp 1 kif ukoll għal dawk tal-Grupp 2. Jekk ikun meħtieġ, għandhom jiżdiedu kampjuni abbażi tal-istokk jekk it-teħid ta' kampjuni abbażi tal-mestier ma jkunx jista' jipprovdi l-preċiżjoni adegwata għad-distribuzzjoni tat-tulijiet fuq il-livell tal-istokk.

                  (2)

                  Għall-qbid mormi:

                              (a)

                              Id-dejta relatata mal-istimi ta' kull kwart ta' sena tat-tulijiet tal-ħut mormi u l-kompożizzjoni tal-etajiet għall-ispeċijiet tal-Grupp 1 u tal-Grupp 2 jeħtiġilha twassal għal-livell ta' preċiżjoni 1.

                              (b)

                              Stimi tal-piż għall-ispeċijiet tal-Gruppi 1, 2 u 3 jeħtiġilhom iwasslu għal-livell ta' preċiżjoni 1.

                  (3)

                  Għas-sajd rikreattiv:

                              (a)

                              Id-dejta relatata mal-istimi ta' kull sena tal-qabdiet f'volum jeħtiġilha twassal għal-livell ta' preċiżjoni 1.

            5.   Regoli ta' eżenzjoni

                  (1)

                  Jekk l-Istati Membri ma jkunux jistgħu jilħqu l-livelli ta' preċiżjoni riferuti fil-Kapitolu III sezzjoni B/B1/4 2 (a) u (b) u 3(a), jew ikunu jistgħu jagħmlu dan biss bi spejjeż eċċessivi, jistgħu jiksbu, abbażi tar-rakkomandazzjonijiet tal-STECF, deroga mill-Kummissjoni biex ibaxxu l-livell ta' preċiżjoni, il-frekwenza tat-teħid ta' kampjuni, jew biex jimplimentaw stħarriġ pilota, bil-kundizzjoni li din it-talba tkun dokumentata bis-sħiħ u jkollha l-provi xjentifiċi.

            B2.   Varjabbli relatati mal-istokk
      1.   Varjabbli

                  (1)

                  Għall-istokkijiet elenkati fl-Appendiċi VII, għandhom jinġabru l-varjabbli li ġejjin:

                              (a)

                              Tagħrif individwali dwar l-età;

                              (b)

                              Tagħrif individwali dwar it-tul;

                              (c)

                              Tagħrif individwali dwar il-piż;

                              (d)

                              Tagħrif individwali dwar is-sess;

                              (e)

                              Tagħrif individwali dwar il-maturità;

                              (f)

                              Tagħrif individwali dwar il-fekondità.

                        bl-użu tal-iskema ta' teħid ta' kampjuni pprovduta f'dan l-Appendiċi VII.

                  (2)

                  Il-ġbir tat-tagħrif individwali kollu msemmi fil-paragrafu (1) għandu kun assoċjat mat-tagħrif korrispondenti dwar l-istratum tal-ispazju u ż-żmien.

                  (3)

                  Għal stokkijiet ta' salamun selvaġġ fix-xmajjar ta' indiċi, kif definiti mill-ICES, li jidħlu fil-Baħar Baltiku III b-d, jeħtiġilhom jinġabru l-varjabbli li ġejjin:

                              (a)

                              Informazzjoni dwar l-abbundanza tas-salamun żgħir (smolt);

                              (b)

                              Informazzjoni dwar l-abbundanza tal-parr;

                              (c)

                              Informazzjoni dwar l-għadd tal-individwi axxendenti.

            2.   Livell ta' diżaggregazzjoni

                  (1)

                  Il-livelli meħtieġa ta' diżaggregazzjoni, kif ukoll il-ġbir kull tant żmien tal-varjabbli kollha u l-intensitajiet tat-teħid ta' kampjuni għall-età huma speċifikati fl-Appendiċi VII. Għal strateġiji ta' teħid ta' kampjuni u intensitajiet ta' teħid ta' kampjuni għandhom japplikaw ir-regoli indikati fil-Kapitolu I sezzjoni B (Livelli ta' preċiżjoni u intensitajiet ta' teħid ta' kampjun).

            3.   Strateġija ta' teħid ta' kampjuni

                  (1)

                  Kulfejn ikun possibbli, il-qari tal-età għandu jsir fuq qbid kummerċjali, sabiex tiġi stmata l-kompożizzjoni skont l-ispeċiu, fejn dan ikun rilevanti, il-parametri ta' tkabbir. Fejn dan ma jkunx possibbli, l-Istati Membri għandhom jiġġustifikawir-raġunijiet fil-programmi nazzjonali tagħhom.

                  (2)

                  Jekk il-kooperazzjoni bejn Stati Membri tiżgura li l-istima globali tal-parametri elenkati fl-Appendiċi VII tilħaq il-livell ta' preċiżjoni meħtieġ, kull Stat Membru għandu jiżgura li l-kontribut proprju tiegħu għall-ġabra tad-dejta tkun biżżejjed biex jintlaħaq dak il-livell ta' preċiżjoni.

            4.   Livelli ta' preċiżjoni

                  (1)

                  Għal stokkijiet ta' speċijietli jistgħu maż-żmien javanzaw fl-età, il-piżijiet u t-tulijiet medji għal kull età għandhom ikunu stmati fil-livell ta' preċiżjoni 3, sa età tali li l-ħatt akkumulat għall-etajiet korrispondenti jirrappreżenta talanqas 95 % tal-ħatt nazzjonali għall-istokk rilevanti.

                  (2)

                  Għal stokkijiet li għalihom il-qari tal-età ma jkunx possibbli, iżda li għalihom tista' tkun stmata kurva ta' tkabbir, piżijiet u tulijiet medji għal kull psewdoetà (jiġifieri derivata mill-kurvi tat-tkabbir) għandhom ikunu stmati bi preċiżjoni tal-livell 2, sa età tali li l-ħatt akkumulat għall-etajiet korrispondenti jirrappreżenta talanqas 90 % tal-ħatt nazzjonali għall-istokk rilevanti.

                  (3)

                  Għal proporzjonijiet ta' maturità, fekondità u sess, tista' ssir għażla bejn referenza għal età jew tul, bil-kundizzjoni li Stati Membri li jkollhom iwettqu t-teħid ta' kampjun bijoloġiku korrispondenti jkunu qablu dwar li ġej:

                              (a)

                              Għal maturità u fekondità, ikkalkolati bħala proporzjon tal-ħut matur, għandha tinkiseb preċiżjoni tal-livell 3 fi ħdan il-firxa tal-età u/jew it-tul, li l-limiti tagħhom ikunu jikkorrispondu għal 20 % u 90 % ta' ħut matur;

                              (b)

                              Għal proporzjonijiet ta' sess, ikkalkolati bħala proporzjon tal-ħut nisa, għandha tinkiseb preċiżjoni tal-livell 3, sa età jew tul b'mod li ħatt akkumulat għall-etajiet jew tulijiet korrispondenti jagħmel tajjeb għal mill-anqas 90 % tal-ħatt nazzjonali għal dan l-istokk.

            5.   Regoli ta' eżenzjoni

                  (1)

                  Il-programm nazzjonali ta' Stat Membru jista' jeskludi l-istima tal-varjabbli relatati mal-istokk għal stokkijiet li għalihom TAC's u kwota jkunu ġew definiti skont il-kundizzjonijiet li ġejjin:

                              (a)

                              Il-kwota rilevanti għandha tikkorrispondu għal anqas minn 10 % tas-sehem Komunitarju ta' TAC jew anqas minn 200 tunnellata bħala medja matul it-tliet snin ta' qabel;

                              (b)

                              It-total tal-kwoti rilevanti kollha ta' Stati Membri li l-allokazzjoni tagħhom tkun anqas minn 10 %, għandu jirrappreżenta anqas minn 25 % tas-sehem Komunitarju tat-TAC.

                  (2)

                  Jekk il-kundizzjoni msemmija fil-punt 5.1.(a) preċedenti titħares, iżda mhux il-kundizzjoni msemmija fil-punt 5.1.(b), l-Istati Membri rilevanti jistgħu jwaqqfu programm koordinat biex jiksbu għall-ħatt konġunt tagħhom skema konġunta ta' teħid ta' kampjun, jew l-Istati Membri jistgħu jistabbilixxu skemi nazzjonali oħra ta' teħid ta' kampjuni li twassal għall-istess preċiżjoni.

                  (3)

                  Jekk ikun f'loku, il-programmi nazzjonali jistgħu jkunu aġġustati sal-1 ta' Frar ta' kull sena biex jitqies l-iskambju ta' kwoti bejn l-Istati Membri:

                  (a)

                  Għal stokkijiet li għalihom TAC's u kwoti ma kinux ġew definiti u li jinsabu lil hinn mill-Baħar Mediterran, l-istess regoli stabbiliti skont il-punt 5(1) japplikaw abbażi ta' ħatt medju tat-tliet snin ta' qabel u b'referenza għall-ħatt kollu Komunitarju minn stokk;

                  (b)

                  Għal stokkijiet fil-Baħar Mediterran, il-ħatt skont il-piż minn Stat Membru Mediterranju għal speċi li tikkorrispondi għal anqas minn 10 % tal-ħatt kollu Komunitarju mill-Baħar Mediterran, jew għal anqas minn 200 tunnellata metrika, ħlief għat-tonn.

            C.   Ġbir ta' varjabbli trasversali
      1.   Varjabbli

                  (1)

                  Varjabbli li jkollhom jinġabru huma elenkati fl-Appendiċi VIII. Id-dejta għandha tingħata skont il-perjodiċità indikata f'dak l-Appendiċi.

                  (2)

                  Jista' jkun hemm xi dewmien bejn l-informazzjoni mogħtija dwar il-flotta u dwar l-isforz fis-sajd.

            2.   Livell ta' diżaggregazzjoni

                  (1)

                  Il-livell ta' diżaggregazzjoni huwa mogħti fl-Appendiċi VIII skont il-kriterji definiti fl-Appendiċi V.

                  (2)

                  Il-grad ta' aggregazzjoni għandu jikkorrispondi mal-livell l-aktar diżaggregat meħtieġ. Jista' jsir raggruppument ta' ċelluli fi ħdan din l-iskema bil-kundizzjoni li analiżi ta' statistika adatta turi s-sostenibbiltà tiegħu. Mergers bħal dawn għandhom ikunu approvati mil-Laqgħa ta' Koordinazzjoni Reġjonali rilevanti.

            3.   Strateġija ta' teħid ta' kampjuni

                  (1)

                  Kulfejn ikun possibbli, dejta trasversali għandha tinġabar b'mod eżawrjenti. Fejn dan ma jkunx jista' jsir, l-Istati Membri għandhom jispeċifikaw il-proċeduri ta' teħid ta' kampjuni fi ħdan il-programmi nazzjonali tagħhom.

            4.   Livelli ta' preċiżjoni

                  (1)

                  L-Istati Membri għandhom jinkludu fir-rapport annwali tagħhom tagħrif dwar il-kwalità (l-akkuratezza u l-preċiżjoni) tad-dejta.

            D.   Stħarriġ ta' riċerka waqt it-tbaħħir

                  (1)

                  L-istħarriġ kollu elenkat fl-Appendiċi IX għandu jkun kopert.

                  (2)

                  L-Istati Membri għandhom jiggarantixxu fi ħdan il-programmi nazzjonali tagħhom kontinwità ma disinji ta' stħarriġ ta' qabel.

                  (3)

                  Minkejja l-punti 1 u 2, Stati Membri jistgħu jipproponu modifika fl-isforz ta' stħarriġ jew disinn ta' teħid ta' kampjun, bil-kundizzjoni li dan ma jkollux effett ħażin fuq il-kwalità tar-riżultati. L-aċċettazzjoni mill-Kummissjoni ta' kull modifika għandha tkun soġġetta għall-approvazzjoni tal-STECF.

            KAPITOLU IV
      MODULU TA' EVALWAZZJONI TAS-SITWAZZJONI EKONOMIKA TAS-SETTURI TAL-AKKWAKULTURA U L-INDUSTRIJA TAL-IPPROĊESSAR
      A.   Ġbir ta' dejta ekonomika għas-settur tal-akkwakultura
      1.   Varjabbli

                  (1)

                  Il-varjabbli kollha elenkati fl-Appendiċi X għandhom jinġabru fuq bażi annwali għal kull taqsima skont it-tqassim stabbilit fl-Appendiċi XI.

                  (2)

                  L-unità ta' statistika għandha tkun l-“intrapriża” definita bħala l-entità legali l-aktar baxxa għall-finijiet taż-żamma tal-kotba.

                  (3)

                  Il-popolazzjoni għandha tirreferi għal intrapriżi li l-attività ewlenija tagħhom hija definita skont id-definizzjoni tal-EUROSTAT skont il-kodiċi 05.02 ta' NACE: “Trobbija tal-Ħut”.

                  (4)

                  Valutii nazzjonali għandhom jinbidlu fl-euro bl-użu tar-rata tal-kambju annwali medja li tista' tinkiseb mill-Bank Ċentrali Ewropew (BĊE).

            2.   Livell ta' diżaggregazzjoni

                  (1)

                  Id-dejta għandha titqassam skont l-ispeċi u t-teknika għall-akkwakultura, kif imsemmi fl-Appendiċi XI. L-Istati Membri jistgħu wkoll iqassmu addizzjonalment skont id-daqs tal-intrapriża jew kriterji rilevanti oħra, jekk ikun meħtieġ.

                  (2)

                  Il-ġbir ta' dejta għal speċijiet tal-ilma ħelu mhuwiex obbligatorju. Madankollu, jekk din id-dejta tinġabar, l-Istati Membri għandhom isegwu t-tqassim indikat fl-Appendiċi XI.

            3.   Strateġija ta' teħid ta' kampjuni

                  (1)

                  L-Istati Membri għandhom jiddeskrivu l-metodoloġiji tagħhom għall-istima ta' kull varjabbli ekonomiku, inklużi l-aspetti ta' kwalità, fil-programmi nazzjonali tagħhom.

                  (2)

                  L-Istati Membri għandhom jiżguraw il-konsistenza u l-komparabbiltà tal-varjabbli ekonomiċi kollha meta dawn ikunu derivati minn sorsi differenti (eż. kwestjonarji, kontijiet finanzjarji).

            4.   Livelli ta' preċiżjoni

                  (1)

                  L-Istati Membri għandhom jinkludu fir-rapport annwali tagħhom tagħrif dwar il-kwalità (l-akkuratezza u l-preċiżjoni) tad-dejta.

            B.   Ġbir ta' dejta ekonomika dwar l-industrija tal-ipproċessar
      1.   Varjabbli

                  (1)

                  Il-varjabbli kollha elenkati fl-Appendiċi XII għandhom jinġabru fuq bażi annwali għall-popolazzjoni.

                  (2)

                  Il-popolazzjoni għandha tirreferi għal intrapriżi li l-attività ewlenija tagħhom hija definita skont id-definizzjoni tal-EUROSTAT skont il-kodiċi 15.20 tal-NACE: “L-ipproċessar u l-preservazzjoni tal-ħut u prodotti tal-ħut”.

                  (3)

                  Bħala linja gwida, il-kodiċijiet nazzjonali applikati minn Stati Membri skont ir-Regolamenti tal-Kunsill (KE) Nru 852/2004 tad-29 ta' April 2004 dwar l-iġjene ta' oġġetti tal-ikel (4), (KE) Nru 853/2004 tad-29 April 2004 dwar regoli tal-iġjene għal ikel li jiġi mill-annimali (5) u (KE) Nru 854/2004 tad-29 ta' April 2004 dwar l-organizzazzjoni ta' kontrolli uffiċjali fuq prodotti ta' annimali maħsubin għall-konsum mill-bniedem (6) għandhom jintużaw b'mod addizzjonali bħala mezz ta' eżami doppju u identifikazzjoni ta' intrapriżi kklassifikati skont il-kodiċi 15.20 tal-NACE.

                  (4)

                  Valuti nazzjonali għandhom jinbidlu fl-euro bl-użu tar-rata tal-kambju annwali medja li tista' tinkiseb mill-Bank Ċentrali Ewropew (BĊE).

            2.   Livell ta' diżaggregazzjoni

                  (1)

                  L-unità ta' statistika għandha tkun l-“intrapriża” definita bħala l-entità legali l-aktar baxxa għall-finijiet taż-żamma tal-kotba.

                  (2)

                  Għal intrapriżi li jagħmlu l-ipproċessar tal-ħut iżda mhux bħala attività ewlenija, ikun obbligatorju l-ġbir tad-dejta li ġejja, fl-ewwel sena ta' kull perjodu ta' programmar:

                              (a)

                              L-għadd ta' intrapriżi;

                              (b)

                              Il-fatturat attribwit lill-ipproċessar tal-ħut.

            3.   Strateġija ta' teħid ta' kampjuni

                  (1)

                  L-Istati Membri għandhom jiddeskrivu l-metodoloġiji tagħhom għall-istima ta' kull varjabbli ekonomiku, inklużi l-aspetti ta' kwalità, fil-programmi nazzjonali tagħhom.

                  (2)

                  L-Istati Membri għandhom jiżguraw il-konsistenza u l-komparabbiltà tal-varjabbli ekonomiċi kollha meta dawn ikunu derivati minn sorsi differenti (eż. kwestjonarji, kontijiet finanzjarji).

            4.   Livelli ta' preċiżjoni

                  (1)

                  L-Istati Membri għandhom jinkludu fir-rapport annwali tagħhom tagħrif dwar il-kwalità (l-akkuratezza u l-preċiżjoni) tad-dejta.

            KAPITOLU V
      MODULU TA' EVALWAZZJONI TAL-EFFETTI TAS-SETTUR TAS-SAJD FUQ L-EKOSISTEMA MARINA
      1.   Varjabbli

                  (1)

                  Biex titħalla ssir il-kalkulazzjoni tal-indikaturi elenkati fl-Appendiċi XIII, dejta speċifikata f'dan l-Appendiċi għandha tinġabar fuq bażi annwali, bl-eċċezzjoni ta' dejta li huwa speċifikat li għandha tinġabar f'livelli aktar diżaggregati.

                  (2)

                  Id-dejta speċifikata fl-Appendiċi XIII għandha tinġabar fil-livell nazzzjonali biex l-utenti aħħarin ikunu jistgħu jikkalkulaw l-indikaturi fl-iskala ġeografika rilevanti, kif stipulat fl-Appendiċi II.

            2.   Livell ta' diżaggregazzjoni

                  (3)

                  Il-livell ta' diżaggregazzjoni indikat fl-ispeċifikazzjonijiet stabbiliti fl-Appendiċi XIII.

            3.   Strateġija ta' teħid ta' kampjun

                  (4)

                  L-Istati Membri għandhom japplikaw ir-rakkomandazzjonijiet stipulati fl-ispeċifikazzjonijiet stabbiliti fl-Appendiċi XIII.

            4.   Livelli ta' preċiżjoni

                  (1)

                  L-Istati Membri għandhom japplikaw ir-rakkomandazzjonijiet stipulati fl-ispeċifikazzjonijiet stabbiliti fl-Appendiċi XIII.

            KAPITOLU VI
      MODULU GĦALL-ĠESTJONI U L-UŻU TAD-DEJTA KOPERTA MILL-QAFAS TA' ĠBIR TA' DEJTA
      A.   Ġestjoni tad-dejta

                  (1)

                  F'dak li jirrigwarda d-dejta koperta minn dan il-Programm Komunitarju, din is-sezzjoni tkopri l-iżvilupp ta' bażijiet ta' dejta, ir-reġistrazzjoni ta' dejta (ħżin), il-kontroll tal-kwalità u l-valutazzjoni tad-dejta, u l-ipproċessar ta' dejta minn dejta primarja għal dejta dettaljata jew aggregata kif imsemmi fl-Artikolu 17(1) tar-Regolament Nru 199/2008.

                  (2)

                  Għandha tinkludi l-proċess ta' trasformazzjoni tad-dejta soċjoekonomika primarja għal metadejta msemmija fl-Artikolu 13(b) tar-Regolament Nru 199/2008.

                  (3)

                  L-Istati Membri għandhom jiggarantixxu li, fuq talba mill-Kummissjoni, jkun jista' jingħata t-tagħrif dwar il-proċess ta' trasformazzjoni msemmi fil-paragrafu 2.

            B.   L-użu tad-dejta

                  (1)

                  Is-sezzjoni tkopri l-produzzjoni ta' settijiet ta' dejta u l-użu tagħhom biex tkun sostnuta analiżi xjentifika bħala bażi għal pariri lill-ġestjoni tas-sajd kif imsemmi fl-Artikolu 18(1)a tar-Regolament (KE) Nru 199/2008.

                  (2)

                  Għandha tinkludi stimi ta' parametri bijoloġiċi (l-età, il-piż, is-sess, il-maturità u l-fekondità) għall-istokkijiet elenkati fl-Appendiċi VII, it-tħejjija ta' settijiet ta' dejta għal evalwazzjonijiet u l-immudellar bijoekonomiku ta' stokk u analiżi xjentifika korrispondenti.
                  Lista ta' appendiċijiet

                              Appendiċi Nru

                              Titolu

                              I

                              Stratifikazzjoni ġeografika skont l-organizzazzjonijiet reġjonali tal-ġestjoni tas-sajd

                              II

                              Stratifikazzjoni ġeografika skont ir-reġjun

                              III

                              Taqsim tal-flotta skont ir-reġjuni

                              IV

                              Attività tas-sajd (mestier) skont ir-reġjuni

                              V

                              Livelli ta' diżaggregazzjoni

                              VI

                              Lista ta' varjabbli ekonomiċi

                              VII

                              Lista ta' varjabbli bijoloġiċi bl-ispeċifikazzjoni ta' kampjunar tal-ispeċijiet

                              VIII

                              Lista ta' varjabbli trasversali bl-ispeċifikazzjoni ta' kampjunar

                              IX

                              Lista ta' stħarriġiet ta' riċerka fuq il-baħar

                              X

                              Lista ta' varjabbli ekonomiċi għas-settur tal-akkwakultura

                              XI

                              Taqsim tas-setturi li għandu jiġi applikat għall-ġbir tad-dejta dwar l-akkwakultura

                              XII

                              Lista ta' varjabbli ekonomiċi għas-settur tal-ipproċessar

                              XIII

                              Definizzjoni ta' indikaturi ambjentali biex jitkejlu l-effetti tas-sajd fuq l-ekosistema tal-baħar

         (1)  ĠU L 5, 9.1.2004, p. 25.

         (2)  ĠU L 186, 15.7.2008, p. 3.

         (3)  ĠU L 358, 31.12.2002, p. 59.

         (4)  ĠU L 139, 30.4.2004, p. 1.

         (5)  ĠU L 139, 30.4.2004, p. 55.

         (6)  ĠU L 139, 30.4.2004, p. 206.